Krieket - HTS John Vorster
Krieket by HTS John Vorster lê ons baie na aan die hart en word reg deur die jaar beoefen. Gedurende die eerste kwartaal neem van ons A-spanne deel aan die IXU School Series.
'n Groot hoogtepunt en eer vir elke JV-krieketspeler en ook vir die buurskole is om vir die Pro-20 aandreeksspan gekies te word. Die liga vind gedurende die vierde kwartaal plaas en ons en drie van ons buurskole neem aan die Chris Steinmann Pro-20 aandreeks deel.
Ons krieketfasiliteite is van hoogstaande gehalte. Dit behels oefengeriewe aan vyf spanne wat gelyktydig kan oefen. Ons het 'n baie goeie turf-kolfblad met uitstekende spreiligte, sodat daar in die aand krieket gespeel kan word. Verder beskik ons oor al die nodige toerusting wat ons bekwame afrigters in staat stel om professioneel af te rig.